Diari Oficial de la Generalitat Valenciana


Sumari del DOGV 1431, del 27-11-1990 (1990/800089)

ORDRE de 6 de novembre de 1990, de la Conselleria d'Economia i Hisenda, per la qual es desplega el Reglament de Màquines Recreatives i d'Atzar.
-----------------------------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/o/1990/11/06/(1)/dof/vci/html**

### Dades del document

Número de DOGV
:   1431

Data del DOGV
:   27-11-1990

Secció del DOGV
:   DISPOSICIONS GENERALS

Número del document
:   1990/800089


Data del document
:   06-11-1990

Organisme emissor
:   Conselleria d'Economia i Hisenda

Tipus de document
:   Ordre

Anàlisi jurídica

Ordre de 6 de novembre de 1990, de la Conselleria d'Economia i Hisenda, per la qual es desplega el Reglament de Màquines Recreatives i d'Atzar.  
Una vegada establerta la regulació de les Màquines Recreatives d'Atzar, mitjançant la promulgació del seu Reglament, aprovat per Decret del Consell 90/1990, d'11 de juny, és convenient desplegar aspectes que s'hi recullen com són, entre d'altres, el procediment per a la inscripció i la seua renovació en els distints registres que recull el Reglament o l?enumeració dels documents que obligatòriament han de conservar-se en el lloc on es troben instal·lades màquines recreatives tipus «B», i establir una normativa clara i simple d'aquest important col·lectiu del sector del joc.  
Per tot això, i en virtut del que disposa la disposició addicional primera d) del Reglament de Màquines Recreatives i d'Atzar i l'article 35 de la Llei de Govern Valencià,  
ORDENE:  
Article primer  
Les sol·licituds d'inscripció en el Registre de Models, en el de Fabricants i Importadors, en el de Comerciants i Distribuïdors de material de joc i en el d'Empreses Operadores, a què es refereixen els articles 7, 10, 11 i 19 del Reglament de Màquines Recreatives i d'Atzar, es presentaran davant els serveis territorials de la Conselleria d'Economia i Hisenda, corresponent al domicili social de la persona interessada. Aquests serveis, després de la comprovació i de fet l?informe, trametran l?expedient a la Comissió Tècnica del Joc, que resoldrà després de fets els tràmits oportuns.  
Article segon  
1. La renovació de la inscripció en el Registre de Fabricants i Importadors i en el de Comerciants i Distribuïdors de Material de Joc, haurà de presentar-se en els serveis territorials de la Conselleria d'Economia i Hisenda, amb sis mesos d'antelació a la data d'extinció. Renovació que es tramitarà per idèntic procediment a l?establert en l'article anterior.  
2. Les autoritzacions i les inscripcions en el Registre de Models, Empreses Operadores i Establiments Autoritzats per a la instal·lació de Màquines Recreatives o d'Atzar quedaran renovades, de forma automàtica, per períodes d'igual duració a l'autorització que posseïen, si no hi ha resolució expressa en sentit contrari de la Comissió Tècnica del Joc.  
Article tercer  
1. Les fiances constituïdes per les distintes empreses de joc, i que estan establertes en el Reglament de Màquines Recreatives i d'Atzar, només podran ser cancel·lades, amb la sol·licitud prèvia de les empreses de joc, quan desapareguen les causes de la seua constitució, i no estiga pendent la resolució d'expedients administratius dels quals puguen derivar-se responsabilitats econòmiques.  
2. Per autoritzar la cancel·lació de la fiança, la Comissió Tècnica del Joc disposarà la publicació de la sol·licitud en el Diari Oficial de la Generalitat Valenciana perquè, en el termini de dos mesos puguen procedir a l'embargament de la fiança els qui hi tinguen dret.  
Una vegada transcorregut el termini assenyalat, si no hi cap reclamació, la Comissió Tècnica del Joc trametrà l'expedient als serveis territorials on es constituí la fiança, i autoritzarà la devolució.  
Article quart  
1. Seran competents per a l'obertura i la resolució dels expedients d'extinció de les autoritzacions d'explotació i dels d'instal·lació els serveis territorials de la Conselleria d'Economia i Hisenda corresponents.  
2. La denúncia a què es refereix l'apartat 2 de l'article 28 del Reglament, haurà de presentar-se, com a mínim, amb un termini d'antelació al venciment de dos mesos.  
Article cinquè  
1. A l?efecte del que disposa l'article 27.2 del Reglament de Màquines Recreatives i d'Atzar, s'estableixen en la Comunitat Valenciana tres dipòsits per a la destrucció o desballestament de màquines recreatives i d'atzar, que estaran ubicats en cadascuna de les demarcacions dels serveis territorials de la Conselleria d'Economia i Hisenda.  
2. L'adjudicació d'aquests dipòsits l?efectuarà la Conselleria d'Economia i Hisenda, mitjançant concurs públic, en el qual s'establirà el sistema per a la destrucció de les màquines recreatives o d'Atzar, d'acord amb el que disposa la disposició addicional tercera del reglament que les regula.  
Article sisé  
Les transmissions de les màquines tipus «B» i «C» i de les seues autoritzacions d'explotació de la demarcació territorial on la màquina fos explotada, amb la sol·licitud prèvia i l'aportació del document o contracte que acredite la transmissió, l'exemplar de la Guia de Circulació en poder de l'empresa operadora, el justificant d'haver pagat els tributs especifiques en matèria de joc i la declaració jurada referida en l'article 24.2.e) del Reglament de Màquines Recreatives i d'Atzar.  
Article seté  
1. Els trasllats de màquines recreatives i d'atzar dels tipus «B» i «C» d'una demarcació territorial a altra, en l?àmbit de la Comunitat Valenciana, s'ajustarà al procediment següent:  
a) L'empresa operadora titular presentarà la sol·licitud a la qual s'adjuntaràn els documents següents:  
- Els exemplars de la Guia de Circulació en poder de l?empresa operadora.  
- L'autorització d'instal·lació que empara la instal·lació de la màquina.  
- Fotocòpia acarada dels documents que acrediten el pagament dels tributs específics en matèria de joc.  
b) Una vegada rebuda la sol·licitud i comprovades les dades que conté aquesta i els documents adjunts, es farà la diligència de baixa en la demarcació territorial i es trametran als serveis territorials de destinació, llevat de l'autorització d'instal·lació que es lliurarà a l?empresa operadora.  
c) Una vegada rebuda la documentació pels serveis territorials de destinació de la màquina, s'inseriran en la Guia de Circulació les diligències d'alta i es reintegrarà aquest document a l?empresa operadora titular de la màquina.  
2. En el supòsit que una empresa operadora amb activitat en la Comunitat Valenciana vullga traslladar una màquina fora de la Comunitat, presentarà la sol·licitud d?acord amb el que indica l'apartat interior.  
3. Si l'empresa operadora vol traslladar una màquina tipus «B» o «C» d'un local a altres, dins de la mateixa demarcació territorial d'un dels serveis territorials de la Conselleria d'Economia i Hisenda, haurà de sol·licitar-ho a aquests i presentar-hi els documents assenyalats en l'apartat a) del número 1 d'aquest article, indicant en la sol·licitud les causes per les quals es canvia o substitueix la màquina anterior i el local on queda situada aquesta.  
4. Sols es permetrà durant la vigència de l'autorització de la instal·lació un canvi de màquina anual.  
5. Els trasllats de màquines dins de la Comunitat Valenciana no produiran l?extinció de l'autorització d'explotació.  
Article vuité  
En el local on es troben instal·lades màquines recreatives amb premi tipus B, hauran de conservar-se en tot moment els documents següents:  
a) El justificant acreditatiu de la inscripció en el Registre d'Establiments autoritzats per a la instal·lació de màquines recreatives i d'atzar, que hauran de situar-se en lloc visible del local, al costat de la màquina o màquines.  
b) Fotocòpia compulsada o autenticada de tots i cadascun dels justificants específics a què en matèria de joc està subjecta l'empresa operadora o el titular de l'establiment per l'explotació de les màquines que estiguen instal·lades en el local o establiment.  
c) El Llibre d'Inspecció i Reclamacions, en model normalitzat i diligenciat pels serveis territorials corresponents.  
d) Un exemplar del Reglament de Màquines Recreatives i d'Atzar.  
Article nové  
La sol·licitud d'autorització d'explotació o, si s'escau, la de la seua extinció, que hagen de tenir efecte amb data 1 de gener, podrà presentar-se a partir del primer dia de l?últim trimestre de l'any natural.  
DISPOSICIO FINAL  
Aquesta ordre entrarà en vigor l?endemà de la publicació en el Diari Oficial de la Generalitat Valenciana.  
València, 6 de novembre de 1990.  
El Conseller d'Economia i Hisenda,  
ANTONI BIRLANGA CASANOVA


Còpia Permalink ELI